
Датум 01.07.2026. године
Крагујевац



	На основу члана 53. Статута Фудбалског савеза региона Западне Србије, Извршни одбор ФСРЗС на седници  одржаној дана 01.07.2026. године, донео је

О Д Л У К У
О НАЧИНУ ФОРМИРАЊА ЛИСТЕ ДЕЛЕГАТА ФСРЗС
НА УТАКМИЦАМА СРПСКЕ И ЗОНСКИХ ЛИГА ЗА ТАКМИЧАРСКУ СЕЗОНУ 2026/2027

Члан 1.
	Дужност делегата ФСРЗС на утакмицама Српске, Зонских лига и КУП-а ФСРЗС, може обављати фудбалски радник који се налази на листи делегата ФСРЗС, коју утврђује Извршни одбор / Одбор за хитна питања ФСРЗС.
Члан 2.
	На листи делегата Српске, Зонских лига и КУП-а ФСРЗС може се налазити фудбалски радник који испуњава следеће услове:

· да поседује одговарајуће искуство и ужива углед у фудбалској организацији;
· да није напунио 70 година живота у тренутку увршћивања на листу делегата;
· да је упознат са прописима фудбалске организације, а посебно са одредбама Правила фудбалске игре, Правилника о фудбалским такмичењима, Пропозиција такмичења за првенство Српске и Зонских лига, Пропозиција КУП такмичења, Правилника о безбедности и сигурности на фудбалским утакмицама и Упутства за рад делегата ФСРЗС;
· да је здравствено способан за обављање дужности; 
· да се не налази на листи делегата било ког другог степена такмичења
· да је обављао функцију делегата минимум годину дана на непосредно нижем степену такмичења;
· да је положио тест провере знања за обављање дужности делегата

Члан 3.
Председници и генерални секретари, окружних, општинских и градских савеза могу бити увршћени на листу делегата Српске лиге „Запад“ и Зонских лига ФСРЗС по службеној дужности. 

Члан 4.
Председник и генерални секретар ФСРЗС, имају право увршћивања на листу делегата спортских радника највише по 5 истакнутих фудбалских радника на листи Српске лиге „Запад“, Зонских лига и лига млађих категорија. 

Члан 5.
Ова Одлука ступа на снагу након усвајања на седници Извршног одбора ФСР Западне Србије дана 01.07.2026. године.
  		
									ПРЕДСЕДНИК
								       	Небојша Живановић,с.р.

